Ричард Френсис Бёртон

Ричард Фрэнсис Бёртон (англ. Richard Francis Burton; 19 марти 1821, Торки — 20 октябри 1890, Триест) — сайёҳи англис, шарқшинос, нависанда, тарҷумон. Зиндагинома Солҳои 1842-50 дар хидмати ҳарбӣ дар Ҳиндустон буд. Соли 1853 аз Қоҳира дар либоси зоирон ба Маккаву Мадина сафар кард. Яке аз нахустин аврупоист, ки ба шаҳри барои мусулмонон муқаддаси Ҳабашистон — Ҳарира расид. Дар ҷустуҷӯи саргаҳи дарёи Нили Сафед аз соҳилҳои давлати Сомали ба умқи Ҳабашистон ворид шуд, вале ноком баргашт. Дар сафари дигараш (с. 1858) беш аз 1000 км роҳро тай карда ба лаби кӯли Танганика омад ва барғалат онро саргаҳи Нили Сафед донист. 45 забонро медонист. Тамоми тарҷумаҳояш ба англисӣ аз адабиёти ҷаҳон 30 ҷилдро ташкил медиҳанд, ки дар байни онҳо «Ҳазору як шаб» низ мебошад. Эзоҳ Сарчашма Бёртон Ричард Френсис // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.